รัฐบาลไทย-ข่าวทำเนียบรัฐบาล-"บิ๊กอู๋" ร่วมตรวจเยี่ยมการทำงานของผู้ต้องขังชั้นดี ในสถานประกอบการ ตามโครงการ “ประชารัฐ ร่วมสร้างงาน สร้างอาชีพ ผู้ต้องขัง”
วันศุกร์ที่ 15 มิถุนายน 2561
"บิ๊กอู๋" ร่วมตรวจเยี่ยมการทํางานของผู้ต้องขังชั้นดี ในสถานประกอบการ ตามโครงการ “ประชารัฐ ร่วมสร้างงาน สร้างอาชีพ ผู้ต้องขัง”
รอง นรม. และ รมว.ยุติธรรม (พล.อ.อ.ประจิน จั่นตอง) พร้อมด้วย รมว.แรงงาน ร่วมตรวจเยี่ยมและให้กําลังใจผู้ต้องขังชั้นดี ที่ออกมาฝึกทักษะอาชีพในสถานประกอบการ ตามโครงการ “ประชารัฐ ร่วมสร้างงาน สร้างอาชีพ ผู้ต้องขัง” มุ่ง สร้างอาชีพ สร้างรายได้ที่มั่นคง
รอง นรม. และ รมว.ยุติธรรม (พล.อ.อ.ประจิน จั่นตอง) พร้อมด้วย รมว.แรงงาน ร่วมตรวจเยี่ยมและให้กําลังใจผู้ต้องขังชั้นดี ที่ออกมาฝึกทักษะอาชีพในสถานประกอบการ ตามโครงการ “ประชารัฐ ร่วมสร้างงาน สร้างอาชีพ ผู้ต้องขัง” มุ่ง สร้างอาชีพ สร้างรายได้ที่มั่นคง ปรับเปลี่ยนทัศนคติของสังคม เพื่อสร้างการยอมรับและสร้างโอกาสในการกลับเข้าสู่สังคมของผู้พ้นโทษ สู่การพัฒนาประเทศให้ดียิ่งขึ้นโดยไม่ทิ้งใครไว้ข้างหลัง
วันที่ ๑๕ มิ.ย.๖๑ เวลา ๐๘.๓๐ น. พล.อ.อ.ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมด้วย พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ร่วมตรวจเยี่ยมและให้กําลังใจผู้ต้องขังชั้นดี ที่ออกมาฝึกทักษะอาชีพในสถานประกอบการ ณ บริษัท เกรทวอลล (๑๙๘๘) จํากัด จังหวัดปทุมธานี ตามที่ กระทรวงแรงงาน โดยกรมการจัดหางาน ได้ลงนามในบันทึกข้อตกลงความร่วมมือโครงการ “ประชารัฐ ร่วมสร้างงาน สร้างอาชีพผู้ต้องขัง” กับ กรมพัฒนาฝีมือแรงงาน กรมราชทัณฑ์ สภาอุตสาหกรรมแห่งประเทศไทย และสภาหอการค้าแห่งประเทศไทย ณ ทัณฑสถานบําบัดพิเศษ จังหวัดปทุมธานี เมื่อวันที่ ๒๖ มีนาคม ๒๕๖๑ ที่ผ่านมา โดยโครงการฯ ดังกล่าว มีวัตถุประสงค์เพื่อสร้างโอกาสและสร้างคุณภาพชีวิตที่ดีให้แก่ผู้ต้องขัง เตรียมความพร้อมในด้านทักษะฝีมือ จริยธรรม ให้มีรายได้เป็นเงินทุนเพื่อนําไปประกอบอาชีพหลังพ้นโทษ และไม่ให้กระทําผิดซ้ํา ซึ่งเป็นการส่งเสริมคนดีสู่สังคม โดยขณะนี้ได้ดําเนินการฝึกทักษะอาชีพไปแล้วจํานวน ๓๕,๕๖๒ คน จากเป้าหมายการดําเนินงาน ๓๗,๐๐๐ คน
พล.ต.อ. อดุลย์ฯ กล่าวว่า โครงการนี้มีการดําเนินการนําผู้ต้องขังชั้นดีไปฝึกทักษะฝีมือนอกเรือนจําก่อนพ้นโทษ ซึ่งนายจ้างผู้ควบคุมการฝึกจะเห็นความสามารถในการทํางาน หลายสถานประกอบการ มีการรับผู้พ้นโทษเหล่านี้เข้าทํางาน เช่น บริษัท เอ็ดดี้ โกล์ด จํากัด (ทําทอง) โรงงานอุตสาหกรรมกระเบื้องดินเผา เด่นจันทร์ เป็นต้น นอกจากนี้ กระทรวงแรงงาน มีการส่งเสริมการรับงานไปทําที่บ้าน โดยผู้พ้นโทษ
ที่สนใจจะประกอบอาชีพอิสระ สามารถจดทะเบียนเป็นผู้รับงานไปทําที่บ้าน หรือกู้เงินจากกองทุนเพื่อผู้รับงานไปทําที่บ้าน สําหรับซื้อวัตถุดิบและอุปกรณ์การผลิต หรือขยายการผลิตเพื่อสร้างอาชีพ และสร้างรายได้ให้กับผู้รับงานไปทําที่บ้านด้วย กระทรวงแรงงาน มุ่งเน้น ให้คนไทยทุกช่วงวัยมีงานทําอย่างทั่วถึง มีอาชีพที่สร้างรายได้ที่มั่นคงให้กับตนเอง ปรับเปลี่ยนทัศนคติของสังคมให้เกิดการยอมรับและให้โอกาสผู้พ้นโทษในการเข้าสู่สังคม โดยขับเคลื่อนให้เป็นสังคมที่มีคุณภาพ เพื่อเป็นการพัฒนาประเทศให้ดียิ่งขึ้น และมุ่งสู่สังคมที่ไม่ทิ้งใครไว้ข้างหลัง
ทั้งนี้ ในส่วนของบริษัท เกรทวอลล (๑๙๘๘) จํากัด มีผู้ต้องขังที่เข้ารับการฝึกทักษะฝีมือแรงงาน และได้รับการจ้างงาน จํานวน ๒๑ คน โดยระหว่างการฝึกทักษะฝีมือแรงงาน กรมราชทัณฑ์ ได้จัดผู้ควบคุมจากเรือนจํา คอยกํากับดูแล จัดเตรียมรถ-รับส่ง จากเรือนจํา มีอาหาร และอุปกรณ์ป้องกันความปลอดภัยในการทํางานให้ อาทิ รองเท้าเซฟตี้ ปลั๊กอุดหู เป็นต้น ซึ่งมีผู้พ้นโทษได้รับเข้าทํางานแล้ว จํานวน ๗ คน ปัจจุบันเหลือ ๔ คน (ข้อมูล ณ วันที่ ๑ มิถุนายน ๒๕๖๑)
-------------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ณัฏฐภัทร์ ชื่นเอี่ยม – ข่าว/
สมภพ ศีลบุตร – ภาพ/
กรมการจัดหางาน - ข้อมูล/
๑๕ มิถุนายน ๒๕๖๑